K รายได้งานแสดงสินค้านิทรรศการลดลง ฉุดกำไร Q3/59 เหลือ 6.83 ลบ.
K รายได้งานแสดงสินค้านิทรรศการลดลง ฉุดกำไร Q3/59 เหลือ 6.83 ลบ. ลดลง 23% จากปีก่อน 8.92 ลบ. ขณะที่ช่วง 9 เดือนแรกมีกำไร 35.03 ลบ. ลดลง 19% จากปีก่อนกำไร 43.09 ลบ. 
11 พ.ย. 2559

บริษัท คิงส์เมน ซี.เอ็ม.ที.ไอ. จำกัด (มหาชน) หรือ K รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 6.83 ล้านบาท หรือมีกำไรสุทธิ 0.03 บาทต่อหุ้น ลดลง 23% จากช่วงเดียวกันของปีก่อนที่มีกำไรสุทธิ  8.92 ล้านบาท หรือมีกำไรสุทธิ 0.05 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้จากการให้บริการในไตรมาส 3 ปี 2559 รวมเป็นจำนวน 209.25 ล้านบาท ลดลงจากไตรมาสเดียวกันในปีที่แล้วคิดเป็นจำนวน 25.87 ล้านบาท หรือ ลดลงร้อยละ 11 โดยมีสาเหตุมาจากบริษัทมียอดขายในธุรกิจตกแต่งภายในและงานแสดงสินค้านิทรรศการการตลาดทางเลือกลดลง
อย่างไรก็ตามผลการดำเนินงานช่วง 9 เดือนแรกมีกำไรสุทธิ 35.03 ล้านบาท หรือ 0.16 บาทต่อหุ้น ลดลง 19% จากช่วงเดียวกันของปีก่อนที่มีกำไรสุทธิ 43.09 ล้านบาท หรือ 0.39 บาทต่อหุ้น